O pridevskim deklinacijama sam već pisala, pogledajte ovde <http://abc.amarilisonline.com/deklinacija-prideva-u-nemackom-jaka/>

Da ponovimo još jednom - postoje 3 vrste pridevskih deklinacija u nemačkom jeziku, a to su:

– jaka, slaba i mešovita

Ova tema deluje prilično komplikovano, mislim da ipak nije.

Pre svega, da naglasim – veoma je važna.

Kao što je u našem jeziku važno u kom obliku koristimo pridev ispred imenice, to je izuzetno važno i u nemačkom.

Recimo,

interesantan film ; interesatna klnjiga

Pa sad kako će zvučati ako ne govorimo po pravilima našeg jezika pa kažemo : gledala sam intersantnu film a pročitala intersantan knjiga!!!

Tako otprilike zvučimo mi na nemačkom, ako ne savladamo pridevske promene.

Međutim postoji formula, kako to lakše savladati pa ću je ja podeliti sa vama i obavezno, obožavam taj deo – i nacrtati ☺

Da ponovimo, šta smo do sada naučili:

U kojim slučajevima se koristi jaka pridevska deklinacija:

**Jaka pridevska deklinacija** se javlja kada ispred prideva nema ničega, nikakvog člana (određenog, neodređenog, negativnog), koji je podložan promeni, deklinaciji, ili ako se ispred prideva nalazi vrsta reči, koja se ne deklinira (ganz, sehr,…). U tom slučaju pridev dobija nastavke određenog člana

1.**Imenica muškog roda sa pridevom u formi atributa, bez određenog člana:**  
**Imenice muškog roda** - **jaka pridevska deklinacija**  
  
*N* gut**er** Mann  
*G* gut**en** Mann**es** !!!!! izuzetak \*  
*D* gut**em** Mann  
A gut**en** Mann

Ako uporedimo nastavke određenog člana po padežima sa nastavcima u ovoj pridevskoj promeni, videćemo da se poklapaju.  
\* Da sve ne bude idealno, tu je neslaganje u **genitivu muškog roda**, umesto **-es,** kod prideveske promene imamo nastavak **- en.**

2.**Imenice ženskog roda – jaka pridevska deklinacija**

*N* gut**e** Frau  
*G* gut**er** Frau  
*D* gut**er** Frau  
*A* gut**e** Frau

3. **Imenice srednjeg roda – jaka pridevska deklinacija**

*N* gut**es** Kind  
*G* gut**en** Kind**es** izuzetak !!!!!!!\*  
*D* gut**em** Kind  
*A* gut**es** Kind

\* Isti izuzetak od pravila kao kod genitiva muškog roda.

**Plural** - jaka pridevska deklinacija

*N* gut**e** Kinder  
*G* gut**er** Kinder  
*D* gut**en** Kinder**n**  
*A* gut**e** Kinder

Zašto se ova vrsta pridevske deklinacije zove jaka – zato što je njen uticaj na pridevski oblik jak, snažan utoliko što pridevi dobijaju sve padežne nastavke za rodove, jedninu i množinu, koje ima određeni član kao nosilac deklinacije u nemačkom.

**Važno: Nosilac deklinacije ili promene po padežima je određeni član ili neka druga vrsta reči (pridev) u ovom slučaju, koja se nalazi ispred imenice i koja mora imate padežne nastavke.**

Slaba pridevska deklinacija, kako joj naziv kaže ne menja mnogo oblike prideva ispred imenice, uticaj joj je slabiji, znači ima manje pridevskih nastavka nago jaka, ustvari ima samo 2 pridevska nastavaka a to su –e i –en.

Mešovita pridevksa deklinacija ima kombinaciju, malo pridevskih nastavaka iz jake pridevske deklinacije a malo iz slabe.



Da bi sad to još razjasnili postoji i formula, koja glasi ovako:

I – Slaba pridevska deklinacija u nemačkom jeziku

1. Da li ispred prideva, koji određuje imenicu stoji neki član?

* Odgovor glasi - da

2 Da li taj član ima padežni nastavak?

* Odgovor glasi da

Primer: der gut? Mann

Mann je imenica muškog roda i ispred stoji određeni član, koji nosi padeži nastavak za imenice muškog roda u nominativu –r, zanči nije potrebno ponavljati ga pa pridevski nastavak može biti samo –e ili –en

Znači : der gute–e Mann

II – Jaka i mešovita pridevska dekinacija u nemačkom jeziku

1. Da li ispred prideva, koji određuje imencu stoji neki član?

* Odgovor glasi – ne

Primer 1: gut? Mann

U ovom slučaju ne postavljamo dalje pitanja – jaka deklinacija

Ili

* Odgovor glasi - da

U tom slučaju imamo dodatno pitanje

Da li taj član ima padežni nastavak

Odgovor glasi - ne

Primer 2: ein gut ? Mann

U tom slučaju pridev mora da dobije nastavak određenog člana u odgovarajaćem rodu, broju i padežu.

Kako što je rečeno, padežni nastavak za muški rod je – (e) r - mešovita

Pa će biti

Primer 1: gut -er Mann

Primer 2: ein gut –er Mann

I to je cela priča oko 3 različite pridevske deklinacije u nemačkom.

Posebno ćemo se baviti slabom pridevkom deklinacijom kao i mešovitom prodevskom deklinacijom.

